Diari Oficial de la Generalitat Valenciana


Sumari del DOGV 5035, del 24-06-2005 (2005/7259)

ORDE de 17 de juny de 2005, de la Conselleria d'Agricultura, Pesca i Alimentació, per la qual es modifiquen determinades bases reguladores de subvencions públiques gestionades per la Secretaria Autonòmica d'Agricultura i Relacions Agràries amb la Unió Europea, a través de l'Institut Valencià de Desenrotllament Rural, per a la seua adequació a la Llei 38/2003, de 17 de novembre, General de Subvencions.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5035

Data del DOGV
:   24-06-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/7259


Data del document
:   17-06-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * explotació agrària
    * ajuda a l'agricultura
    * explotació agrària en comú
    * jove agricultor
    * arrendament rústic
    * suport econòmic
    * modernització de l'explotació agrària
    * estructura agrària

ORDE de 17 de juny de 2005, de la Conselleria d'Agricultura, Pesca i Alimentació, per la qual es modifiquen determinades bases reguladores de subvencions públiques gestionades per la Secretaria Autonòmica d'Agricultura i Relacions Agràries amb la Unió Europea, a través de l'Institut Valencià de Desenrotllament Rural, per a la seua adequació a la Llei 38/2003, de 17 de novembre, General de Subvencions. [2005/Q7259]
  
El procediment de concessió en règim de concurrència competitiva a què fa referència el títol I de la Llei General de Subvencions, la Llei 38/2003, de 17 de novembre, a què estan subjectes les bases reguladores de les subvencions objecte d'esta orde, fa necessari concretar la composició de l'òrgan col·legiat proponent de la concessió de les ajudes, així com el termini per a la notificació de les resolucions a què donen lloc.
  
La disposició transitòria primera de la llei mencionada indica la procedència de l'adequació de la normativa reguladora de les subvencions al règim jurídic que s'hi establix.
  
Per això, vista la proposta del secretari autonòmic d'Agricultura i Relacions Agràries amb la Unió Europea, en les funcions que tinc atribuïdes,
  
ORDENE
  
Article 1
  
S'afig un últim paràgraf a l'apartat 5 de l'article 11 de l'Orde de 20 de desembre de 2001, de la Conselleria d'Agricultura, Pesca i Alimentació, per a l'aplicació a la Comunitat Valenciana del Reial Decret 613/2001, de 8 de juny, per a la millora i modernització de les estructures de producció de les explotacions agràries, amb el text següent:
  
«El director de l'Institut Valencià de Desenrotllament Rural, el cap del Servici de Millora d'Estructures Agràries i el cap de la Secció d'Ajudes a les Rendes constituiran l'òrgan col·legiat que, a través de les direccions territorials de la Conselleria d'Agricultura, Pesca i Alimentació, com a òrgans instructors dels expedients, proposarà la concessió d'ajudes a l'òrgan concedent, el qual dictarà la resolució administrativa corresponent, que serà notificada dins del termini màxim que establix l'article 58 de la Llei 30/1992, de Règim Jurídic de les Administracions Públiques i del Procediment Administratiu».
  
Article 2
  
Es fa una nova redacció del primer paràgraf de l'apartat 2 de l'article 20 de l'Orde de 29 de maig de 2002, de la Conselleria d'Agricultura, Pesca i Alimentació, per la qual es convoquen ajudes per al foment del cultiu i explotació en comú de les explotacions agràries, amb el text següent:
  
«Examinades les sol·licituds i la documentació que en ella es demana es el compliment dels requisits exigits a la societat i de les característiques de la seua explotació o explotacions que la integren i s'aplicarà, si és el cas, l'orde de prioritats que per a la seua aprovació s'establix en el punt 6 del present article. A estos efectes, el director de l'Institut Valencià de Desenrotllament Rural, el cap del Servici de Millora d'Estructures Agràries i el cap de la Secció d'Ajudes a les Rendes constituiran l'òrgan col·legiat que, a través de les direccions territorials de la Conselleria d'Agricultura, Pesca i Alimentació, com a òrgans instructors dels expedients, proposarà la concessió d'ajudes a l'òrgan concedent, el qual dictarà la resolució administrativa corresponent, que serà notificada dins del termini màxim que establix l'article 58 de la Llei 30/1992, de Règim Jurídic de les Administracions Públiques i del Procediment Administratiu».
  
Article 3
  
Es fa una nova redacció de l'apartat 3 de l'article 5 de l'Orde de 20 de març de 2000, de la Conselleria d'Agricultura, Pesca i Alimentació, per la qual s'establix un règim d'ajudes per a l'accés a la propietat d'arrendaments rústics històrics, amb el text següent:
  
«El director de l'Institut Valencià de Desenrotllament Rural, el cap del Servici de Millora d'Estructures Agràries i el cap de la Secció d'Ajudes a les Rendes constituiran l'òrgan col·legiat que, a través de les direccions territorials de la Conselleria d'Agricultura, Pesca i Alimentació, com a òrgans instructors dels expedients, proposarà la concessió d'ajudes a l'òrgan concedent, el qual dictarà la resolució administrativa corresponent, que serà notificada dins del termini màxim que establix l'article 58 de la Llei 30/1992, de Règim Jurídic de les Administracions Públiques i del Procediment Administratiu».
  
DISPOSICIÓ FINAL
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
València, 17 de juny de 2005
  
El conseller d'Agricultura, Pesca i Alimentació,